Държавен вестник, бр. 103, 2023 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  103
се предоставят при спазване на следните 
принципи:
1. бързина при установяването на вероят­
ност от несъстоятелност и при осигуряването 
на инструменти за ранно предупреждение;
2. поверителност и защита на информаци­
ята, предоставена и обработвана при използва­
нето на инструменти за ранно предупреждение;
3. достъпност – инструментите са публично 
достъпни и предоставени по удобен начин 
до всички предприятия посредством онлайн 
достъп без регистрация на потребителя;
4. доброволност и доверие при използването 
на инструменти за ранно предупреждение.
Г л а в а  в т о р а
ИНСТРУМЕНТИ ЗА РАННО ПРЕДУ­
ПРЕЖДЕНИЕ
Раздел I
Организация и осигуряване на инструменти 
за ранно предупреждение
Информационна система за ранно предупреж­
дение при вероятност от несъстоятелност
Чл. 4. (1) Изпълнителната агенция за на­
сърчаване на малките и средните предприятия 
(Агенцията) организира и осигурява система 
от инструменти за ранно предупреждение и 
достъп до информация на предприятията при 
вероятност от несъстоятелност.
(2) Агенцията поддържа публична уеб ба­
зирана електронна информационна система 
за ранно предупреждение при вероятност от 
несъстоятелност, чрез която се предоставя 
информация за инструментите за ранно преду­
преждение при вероятност от несъстоятелност 
за наличните производства и мерки във връзка 
с преструктурирането (стабилизацията) на 
предприятията и погасяване на задължения.
(3) Уеб базираната електронна информаци­
онна система е публично достъпна и предос­
тавя информация по удобен начин до всички 
предприятия посредством безплатен онлайн 
достъп без регистрация на потребителя на 
български и на английски език.
Чл. 5. Министърът на иновациите и рас­
тежа по предложение на изпълнителния ди­
ректор на Агенцията утвърждава в срок до 
31 януари годишна програма на Агенцията 
за осигуряването на инструменти за ранно 
предупреждение и достъпа до информация на 
предприятията при вероятност от несъстоятел­
ност през текущата година. Годишната про­
грама включва вида и начина на осигуряване 
на инструментите за ранно предупреждение, 
предвидените обучения, кампании и други 
мерки за ранно предупреждение при вероят­
ност от несъстоятелност съобразно приетия 
бюджет и възможностите за финансиране.
Чл. 6. Изпълнителният директор на Аген­
цията утвърждава практически указания за 
предоставянето на инструментите за ранно 
предупреждение по настоящата наредба.
Чл. 7. Агенцията осъществява информа­
ционна кампания за наличието и ползата от 
инструментите за ранно предупреждение при 
вероятност от несъстоятелност.
Раздел II
Система от инструменти за ранно преду­
преждение
Чл. 8. Агенцията администрира следните 
инструменти за ранно предупреждение:
1. изграждане и поддържане на уеб бази­
рана електронна информационна система за 
самооценка за ранно предупреждение при 
вероятност от несъстоятелност на предпри­
ятията;
2. предоставяне на общи насоки и съвети 
на предприятията относно възможностите 
за установяване на вероятността от несъс­
тоятелност и за предприемане на съответни 
превантивни мерки;
3. предоставяне на специализирани кон­
султантски услуги в областта на бизнес 
управлението, счетоводството, финансите и 
правото от консултанти – външни експерти 
с придобита професионална квалификация и 
правоспособност в съответната област;
4. организиране и провеждане на програми 
за обучение и подпомагане на предприема­
чи, насочени към ефективно използване на 
инструментите за ранно предупреждение и 
възможностите за превантивно преструкту­
риране на предприятието.
Чл. 9. (1) Уеб базираната електронна ин­
формационна система за самооценка за ранно 
предупреждение при вероятност от несъсто­
ятелност по чл. 8, т. 1 осигурява алгоритъм 
за изчисление на показатели за финансовото 
състояние на предприятието, както и друга 
подходяща информация за задължения, взе­
мания и начин на управление на бизнеса и 
предоставя кратък доклад с резултатите от 
оценката и общи препоръки за действие.
(2) Достъпът до системата за самооценка 
е доброволен, безплатен и съобразен с изис­
кванията за поверителност и защита на обра­
ботваната информация. Данните, необходими 
за изчисляване на финансовите показатели 
на предприятието, не подлежат на обработка, 
запис и контрол от страна на оператора на 
системата.
(3) Показателите за финансовото състояние 
и техните компоненти, които се включват в 
алгоритъма за изчисление в уеб базирана­
та електронна информационна система за 
ранно предупреждение при вероятност от 
несъстоятелност, се утвърждават със заповед 
на министъра на иновациите и растежа по 
предложение на изпълнителния директор на 
Агенцията. Финансовите показатели следва 
да са съобразени с приложимите нормативни 
актове, международните или националните 
счетоводни стандарти и добри практики.